Suchinthana/ta-wikipedia huggingface dataset:
கோழிக்கோடு மக்களவைத் தொகுதி

கோழிக்கோடு மக்களவைத் தொகுதி, கேரளத்தின் 20 மக்களவைத் தொகுதிகளில் ஒன்று.

சட்டமன்றத் தொகுதிகள் 
இந்த மக்களவைத் தொகுதிக்கு உட்பட்ட சட்டமன்றத் தொகுதிகள் கீழே தரப்பட்டுள்ளன.
பாலுசேரி
கொடுவள்ளி
கோழிக்கோடு வடக்கு
கோழிக்கோடு தெற்கு
பேப்பூர்
குந்தமங்கலம்
எலத்தூர்

நாடாளுமன்ற உறுப்பினர்கள் 
மதராசு
1951: அச்சுதன் தாமோதரன் மேனன், கிசான் மஸ்தூர் பிரஜா கட்சி
1957: கே. பி. குட்டி கிருஷ்ணன் நாயர், இந்திய தேசிய காங்கிரசு

கேரளம்
1962: சி.எச் முகமது கோயா, இந்திய ஒன்றிய முஸ்லிம் லீக்
1967: இப்ராஹிம் சுலைமான் சேட், இந்திய ஒன்றிய முஸ்லிம் லீக்
1971: இப்ராஹிம் சுலைமான் சேட், இந்திய ஒன்றிய முஸ்லிம் லீக்
1977: வி. ஏ. செயித் முகமது, இந்திய தேசிய காங்கிரசு
1980: இ. கே. இம்பிச்சிபாவா , இந்திய பொதுவுடமைக் கட்சி (மார்க்சிஸ்ட்)
1984: கே. ஜி. ஆதியோடி, இந்திய தேசிய காங்கிரசு
1989: கே. முரளிதரன், இந்திய தேசிய காங்கிரசு
1991: கே. முரளிதரன், இந்திய தேசிய காங்கிரசு
1996: எம். பி. வீரேந்திர குமார், ஜனதா தளம்
1998: பி. சங்கரன், இந்திய தேசிய காங்கிரசு
1999: கே. முரளிதரன், இந்திய தேசிய காங்கிரசு
2004: எம். பி. வீரேந்திர குமார், சமத்துவ சனதா தளம்
2009: எம். கே. ராகவன், இந்திய தேசிய காங்கிரசு
2014: எம். கே. ராகவன், இந்திய தேசிய காங்கிரசு

மேலும் பார்க்கவும் 
 கோழிக்கோடு
 கேரளாவில் இந்திய நாடாளுமன்றத் தேர்தல், 2014

சான்றுகள்

External links 
 இந்தியத் தேர்தல் ஆணையம்: http://www.eci.gov.in/StatisticalReports/ElectionStatistics.asp
லலிதா

லலிதா,திருவிதாங்கூர் சகோதரிகளில் மூத்தவர், (பத்மினி,ராகினி ஏனைய சகோதரிகள்). இவர் தமிழ்,மலையாளம், இந்தி, தெலுங்கு மொழிப் படங்களில் நடித்துள்ளார்.

வாழ்க்கைக் குறிப்பு
திருவனந்தபுரத்திலுள்ள பூஜாப்புராவில் (அன்றைய திருவிதாங்கூர் சமஸ்தானம்) அமைந்துள்ள தரவாடு மலாயா குடிலில், 1930ஆம் ஆண்டு தங்கப்பன் நாயர், சரஸ்வதி தம்பதியினருக்கு மூத்த மகளாகப் பிறந்தார். பரதக்கலையை குரு.கோபிநாத், மற்றும் குரு.மகாலிங்கம் பிள்ளையிடம் கற்று நன்கு தேர்ச்சி பெற்றார்.

திரைத்துறை
தனது 18ஆம் அகவையில் 1948ஆம் ஆண்டு "ஆதித்தன் கனவு"  என்ற தமிழ் திரைப்படம் மூலம் திரை உலகிற்கு வந்தார்.

இவர் நடித்த தமிழ்த் திரைப்படங்கள்

ஆதித்தன் கனவு (1948)
ஏழை படும் பாடு (1950)
மருமகள் (1953)
அம்மா(1952)
அன்பு (1953)
தூக்குத்தூக்கி (1954)
கனவு (1954)
கணவனே கண் கண்ட தெய்வம்(1955)
காவேரி (1955)
மேனகா (1955)
உலகம் பலவிதம் (1955)
வள்ளியின் செல்வன் (1955)
ராஜ ராஜன் (1957)

இவர் நடித்த மலையாளத் திரைப்படங்கள்
வெள்ளி நட்சத்திரம் (1949)
அம்மா (1952)
காஞ்சனா (1952)
பொன்கதிர் (1953)
மின்னல் படையாளி (1959)
அத்யாபிகா (1968)

இறப்பு
1983ஆம் ஆண்டு காலமானார்.

மேற்சான்றுகள்

தமிழ்த் திரைப்பட நடிகைகள்
1930 பிறப்புகள்
1983 இறப்புகள்
பரதநாட்டியக் கலைஞர்கள்
1982 இறப்புகள்
20 ஆம் நூற்றாண்டின் இந்திய நடிகைகள்
மலையாளத் திரைப்பட நடிகைகள்
தென்னிந்திய பிலிம்பேர் விருதுகளை வென்றவர்கள்
திருவனந்தபுரம் மாவட்ட நபர்கள்
தெலுங்குத் திரைப்பட நடிகைகள்
தூக்குத் தூக்கி (1954 திரைப்படம்)

தூக்குத் தூக்கி 1954ஆம் ஆண்டு வெளிவந்த தமிழ்த் திரைப்படமாகும். ஆர். எம். கிருஷ்ணசாமி இயக்கத்தில் வெளிவந்த இத்திரைப்படத்தில்  சிவாஜி கணேசன், லலிதா, பத்மினி,ராகினி, டி. எஸ். பாலையா, பி. பி. ரங்காச்சாரி, சி. கே. சரஸ்வதி, எம். எஸ். எஸ். பாக்கியம், டி. என். சிவதாணு மற்றும் பலரும் நடித்திருந்தனர்.

மேற்கோள்கள்

வெளியிணைப்புகள்
 ஐஎம்டிபி இணையத்தளம்

1954 தமிழ்த் திரைப்படங்கள்
இந்தியத் தமிழ்த் திரைப்படங்கள்
சிவாஜி கணேசன் நடித்த திரைப்படங்கள்
பத்மினி நடித்த திரைப்படங்கள்
டி. எஸ். பாலையா நடித்த திரைப்படங்கள்
ஜி. ராமநாதன் இசையமைத்த திரைப்படங்கள்
ரோ விருச்சிக விண்மீன்

ரோ விருச்சிக விண்மீன் (Rho Scorpii, ρ Sco, ρ Scorpii) என்பது விருச்சிக விண்மீன் குழாத்திலுள்ள ஒரு இரும விண்மீன் ஆகும். இது தோராயமாக புவியிலிருந்து 409 ஒளியாண்டுகள் தூரத்தில் உள்ளது. இதில் முதன்மை விண்மீன் ரோ விருச்சிக விண்மீன் எ. இது ஒரு நீல-வெள்ளை நிற B வகை துணை பெருவிண்மீன். இதன்  தோற்ற ஒளிப்பொலிவெண் +3.87. இதன் துணை விண்மீன் ரோ விருச்சிக விண்மீன் பி இன் தோற்ற ஒளிப்பொலிவெண்  +12.8

மேற்கோள்கள்

விருச்சிக விண்மீன் குழாம்
இரும விண்மீன்கள்
நாட்டரசன் கோட்டை கண்ணாத்தாள் கோயில்

நாட்டரசன் கோட்டை கண்ணாத்தாள் கோயில் அல்லது கண்ணுடையநாயகி அம்மன் கோயில் சிவகங்கையிலிருந்து  10 கி.மீ. தொலைவில் நாட்டரசன்கோட்டை எனும் ஊரில் அமைந்துள்ளது. இவ்வூரில் கம்பன் தனது இறுதிக்காலத்தை கழித்தார். இங்கு கம்பனின் சமாதியும் உள்ளது.

அம்மனின் சிறப்பு
பரம்பரை பரம்பரையாக பாரசைவர்களாள் அம்பாளுக்கு பூஜா கைங்கர்யம் செய்யப்படுகிறது.

 கண் தெரியாதவர்கள் நாற்பத்தெட்டு நாட்கள் விரதமிருந்து இக்கோயிலில் தங்கியிருந்து தினமும் அம்மனை வழிபட்டு, அம்பாளுக்கு செய்யப்படும் அபிசேக தீர்த்தத்தைக் கண்களில் விட்டால் கண்பார்வை கிடைக்கும் என்பது நம்பிக்கை.

 மக்கட்பேறு இல்லாதவர்கள் அம்மனிடம் கரும்புத் தொட்டில் எடுப்பதாக வேண்டிக் கொள்கின்றனர். குழந்தை பாக்கியம் கிடைத்ததும் வேண்டுதலை நிறைவேற்றுகிறார்கள்.

 கண்ணாத்தாளின் அருளால் பிறக்கும் குழந்தைகளுக்கு கண்ணன், கண்ணப்பன், கண்ணகி, கண்ணாத்தாள் என்றும் பெயர் சூட்டுகிறார்கள்.

மேற்கோள்கள்

சாக்தம்
சிவகங்கை மாவட்டத்திலுள்ள அம்மன் கோயில்கள்
2014 தமிழ்நாட்டில் இந்திய நாடாளுமன்றத் தேர்தல் (முடிவுகள்)

தமிழ்நாட்டில் ஏப்ரல் 24 அன்று நடந்த இந்தியப் பொதுத் தேர்தல் வாக்குப்பதிவின் முடிவுகள் மே 16, மே 17 நாட்களில் அறிவிக்கப்பட்டன. இந்த முடிவுகள் குறித்தான விரிவான தகவல்கள், இக்கட்டுரையில் பட்டியலிடப்பட்டுள்ளன.

வாக்கு எண்ணிக்கை
 39 நாடாளுமன்றத் தொகுதிகளுக்கு, 42 வாக்கு எண்ணிக்கை மையங்கள் அமைக்கப்பட்டன.
 வாக்கு எண்ணிக்கை என்பது வெளிப்படைத்தன்மைக் கொண்டதாக இருக்குமென தலைமைத் தேர்தல் அலுவலர் பிரவீண் குமார் தெரிவித்தார்.

கட்சிகள் வாரியாக வெற்றி விவரம்

தொகுதி வாரியாக முழுமையான விவரம்
http://www.elections.tn.gov.in/GETNLS2014/votespolled.html  என்ற தளத்தில் இருந்து கீழ்காணும் தகவல்கள் பெறப்பட்டன.

திருவள்ளூர்

வட சென்னை

தென் சென்னை

மத்திய சென்னை

திருப்பெரும்புதூர் (தனி)

காஞ்சீபுரம் (தனி)

அரக்கோணம்

வேலூர்

கிருஷ்ணகிரி

தர்மபுரி

திருவண்ணாமலை

ஆரணி

விழுப்புரம் (தனி)

கள்ளக்குறிச்சி

சேலம்

நாமக்கல்

ஈரோடு

திருப்பூர்

நீலகிரி (தனி)

கோயம்புத்தூர்

பொள்ளாச்சி

திண்டுக்கல்

கரூர்

திருச்சிராப்பள்ளி

பெரம்பலூர்

கடலூர்

சிதம்பரம் (தனி)

மயிலாடுதுறை

நாகப்பட்டினம் (தனி)

தஞ்சாவூர்

சிவகங்கை

மதுரை

தேனி

விருதுநகர்

இராமநாதபுரம்

தூத்துக்குடி

தென்காசி (தனி)

திருநெல்வேலி

கன்னியாகுமரி

மேற்கோள்கள்

உசாத்துணை
இந்தியத் தேர்தல் ஆணையத்தின் சிறப்புப் பக்கம் 

2014 தேர்தல்கள்
2014 தமிழ்நாட்டில் இந்திய நாடாளுமன்றத் தேர்தல்
பாலக்காடு மக்களவைத் தொகுதி

பாலக்காடு மக்களவைத் தொகுதி, கேரளத்தின் 20 மக்களவைத் தொகுதிகளில் ஒன்று.

சட்டசபைத் தொகுதிகள்
இந்தத் தொகுதியில் கேரள சட்டமன்றத்திற்கான ஏழு தொகுதிகள் சேர்க்கப்பட்டுள்ளன.
அவை:
பட்டாம்பி
ஷொர்ணூர்
ஒற்றைப்பாலம்
கோங்காடு
மண்ணார்க்காடு
மலம்புழை
பாலக்காடு

நாடாளுமன்ற உறுப்பினர்கள்
1957, குஞ்ஞன், இந்திய மார்க்சிஸ்ட் கட்சி
2009, எம். பி. ராஜேஷ், இந்திய மார்க்சிஸ்ட் கம்யூனிஸ்ட் கட்சி 
2014, எம். பி. ராஜேஷ், இந்திய மார்க்சிஸ்ட் கம்யூனிஸ்ட் கட்சி

சான்றுகள்
ஆலத்தூர் மக்களவைத் தொகுதி

ஆலத்தூர் மக்களவைத் தொகுதி, கேரளத்தின் 20 மக்களவைத் தொகுதிகளில் ஒன்று. இது 2009 ஆம் ஆண்டில் உருவாக்கப்பட்டது.

சட்டமன்றத் தொகுதிகள்
ஆலத்தூர் மக்களவைத் தொகுதி பின்வரும் ஏழு சட்டமன்றத் தொகுதிகளைக் கொண்டுள்ளது:

முற்காலத்தில் ஒற்றப்பாலம் மக்களவைத் தொகுதி சேலக்கரை, வடக்கஞ்சேரி, குன்னங்குளம் சட்டமன்ற தொகுதிகளை கொண்டிருந்தது.

மக்களவை உறுப்பினர்கள்

தேர்தல் முடிவுகள்

பொதுத் தேர்தல் 2024

பொதுத் தேர்தல் 2019

2014

2009

சான்றுகள்
திருச்சூர் மக்களவைத் தொகுதி

திருச்சூர் மக்களவைத் தொகுதி, இந்திய மக்களவைக்கான தொகுதியாகும். இது கேரளத்திலுள்ள 20 மக்களவைத் தொகுதிகளில் ஒன்று.

சட்டசபைத் தொகுதிகள்
இந்த தொகுதிக்கு உட்பட்ட சட்டசபைத் தொகுதிகள் கீழே தரப்பட்டுள்ளன.
குருவாயூர்
மணலூர்
ஒல்லூர்
திருச்சூர்
நாட்டிகை
இரிஞ்ஞாலக்குடா
புதுக்காடு

நாடாளுமன்ற உறுப்பினர்கள்

நாடாளுமன்றத் தேர்தல்கள்

சான்றுகள்
பெத்பகு

பெத்பகு (Bethphage [அரமேய மொழியில்  בית פגי, = "அத்திக் காய் வீடு"]) என்பது இசுரயேல் நாட்டில் அமைந்துள்ள ஓர் ஊர். இது விவிலியத்தில் குறிப்பிடப்படுகின்ற கிறித்தவம் தொடர்பான ஊர்களுள் ஒன்று ஆகும்.

புதிய ஏற்பாட்டில் வரும் குறிப்புகள்
புதிய ஏற்பாட்டில் பெத்பகு ஊர் பற்றிய குறிப்பு உள்ளது. இந்த ஊர் வந்து சேர்ந்த வேளையில்தான் இயேசு தம் சீடர்களுள் இருவரை அழைத்து, தாம் எருசலேம் நகருக்குப் பவனியாகச் செல்ல, தம்மை ஏற்றிக் கொண்டுபோவதற்கென ஒரு கழுதையையும் அதன் குட்டியையும் அவிழ்த்துக் கொண்டுவரும்படி சொல்லி அனுப்பினார்.
 
இது பற்றிய குறிப்பு மத்தேயு, மாற்கு, லூக்கா ஆகிய மூன்று நற்செய்திகளில் உள்ளது:

மத்தேயு 20:1-2 - "இயேசு தம் சீடரோடு எருசலேமை நெருங்கிச் சென்று ஒலிவ மலை அருகிலிருந்த பெத்பகு என்னும் ஊரை அடைந்தபோது இரு சீடர்களை அனுப்பி, 'நீங்கள் உங்களுக்கு எதிரே இருக்கும் ஊருக்குள் செல்லுங்கள். சென்று உடனே அங்கே கட்டிவைக்கப்பட்டிருக்கிற ஒரு கழுதையையும் அதனோடு ஒரு குட்டியையும் காண்பீர்கள். அவற்றை அவிழ்த்து என்னிடம் கொண்டு வாருங்கள்...' என்றார்".

மாற்கு 11:1-2 - "இயேசு தம் சீடரோடு ஒலிவமலை அருகிலுள்ள பெத்பகு, பெத்தானியா என்னும் ஊர்களுக்கு வந்து, எருசலேமை நெருங்கியபொழுது இரு சீடர்களை அனுப்பி, 'உங்களுக்கு எதிரே இருக்கும் ஊருக்குள் போங்கள்: அதில் நுழைந்தவுடன், இதுவரை யாரும் அமராத ஒரு கழுதைக்குட்டி கட்டி வைக்கப்பட்டிருப்பதைக் காண்பீர்கள். அதை அவிழ்த்துக் கொண்டு வாருங்கள்...' என்றார்".

லூக்கா 19:28-30 - "இவற்றைச் சொன்னபின்பு இயேசு அவர்களுக்கு முன்பாக எருசலேமுக்குப் புறப்பட்டுச் சென்றார். ஒலிவம் என வழங்கப்ப்டும் மலை அருகிலுள்ள பெத்பகு, பெத்தானியா என்ற ஊர்களை அவர் நெருங்கி வந்த போது இரு சீடர்களை அனுப்பினார். அப்போது அவர் அவர்களிடம், 'எதிரே இருக்கும் ஊருக்குள் போங்கள்; அதில் நுழைந்ததும் இதுவரை யாரும் அமராத ஒரு கழுதைக் குட்டி கட்டி வைக்கப்பட்டிருப்பதைக் காண்பீர்கள்; அதை அவிழ்த்துக் கொண்டு வாருங்கள்...' என்றார்".

இருப்பிடம்

பெத்பகு என்னும் ஊர் எங்கிருக்கிறது என்பதைப் பண்டைக்கால எழுத்தாளரான யூசேபியஸ் (Eusebius of Caesarea) என்பவர் குறிப்பிடுகிறார். அவர் கருத்துப்படி, பெத்பகு அமைந்திருந்த இடம் இயேசு இரத்த வேர்வை வியர்த்த "ஒலிவ மலை" ஆகும்.

எருசலேமிலிருந்து எரிகோ நகருக்குச் செல்கின்ற சாலையில் பெத்பகு ஊர் இருந்திருக்கலாம். எருசலேமிலிருந்து ஓர் ஓய்வுநாள் பயணத் தொலையில் அது இருந்தது என்று கொண்டால் அது ஏறக்குறைய ஒரு கிலோமீட்டர் தூரம் எனலாம்.

இன்று பெத்பகு என்று அடையாளம் காட்டப்படுகின்ற இடத்தில் பிரான்சிஸ்கு சபையினரால் நிர்வகிக்கப்படுகின்ற ஒரு கோவில் உள்ளது.

குறிப்புகள் 

விவிலிய இடங்கள்
பாலஸ்தீன நகரங்கள்
சக்கலின்

சக்கலின் (உருசியம்: Сахалин) ரஷ்யாவின் தொலைக் கிழக்கில், வடக்கு பசிபிக் பெருங்கடலில் அமைந்த தீவு. ரஷ்யாவின் மிகப்பெரிய தீவாக சக்கலின், ரஷ்யாவின் கிழக்கு கரையிலிருந்து 10 கிமீ கிழக்கில், ஜப்பான் நாட்டின் ஒக்கைடோ தீவிலிருந்து 45 கிமீ வடக்கில் அமைந்துள்ளது. ஐனு, ஒரொக், நிவ்க் மக்கல் இத்தீவின் பழங்குடியினர்களாக அறிவிக்கப்பட்டுள்ளனர்.

பசிபிக் எரிமலை வளையத்தில் சக்கலின் தீவு ஒரு பகுதி.

மேற்கோள்கள்

உருசியத் தீவுகள்
பசிபிக் பெருங்கடல் தீவுகள்
நுகத்தடி

நுகத்தடி அல்லது மேக்கால் எனப்படும் இது ஏர், மாட்டு வண்டி, எண்ணெய் செக்கு, வயல் பறம்படிதல் முதலிய கருவிகளில் எருதுகளை பூட்ட பயன்படும் நீளமான தடி ஆகும்.

அமைப்பு
பொதுவாக இது நேராகவோ அல்லது இடையில் வளைவுடனோ ஒற்றை அல்லது இரெட்டை எருதுகள் பூட்டும்படியாக வடிவமைக்கபட்டிருக்கும். மாடுகளை நுகத்தடியில் கயற்றினாள் பூட்ட இரண்டு அல்லது நான்கு துளைகள் அமைக்கப்பட்டிருக்கும். ஒற்றை மாட்டு நுகத்தடியின் இரு பக்கங்களிலும் இரு நுகக்கால்கள்  (நீளமான மரத்தடி) கொண்டு ஏர், வண்டி போன்ற கருவியுடன் இணைக்கலாம். இரெட்டை மாட்டு நுகத்தடியின் நடுவில் ஒரு நுகக்கால் கொண்டு  ஏர், வண்டி போன்ற கருவியுடன் இணைக்கலாம். நுகத்தடியையும் நுகக்காலையும் இணைக்க நுகத்தாணி எனும் அச்சு பயன்படுகிறது.

பயன்
எருதின் இழு விசை வீணாகாமல் ஒருங்கிணைத்து நுகக்கால் வாயிலாக குறிப்பிட்ட கருவிக்கு மாற்ற உதவுகிறது. எருதின் கழுத்தின் மேல் பகுதியில் நுகத்தடி அமர்வதால் எருதின் குரல்வளைக்கு தீங்கு நேராதவாறு அதன் விசையை மட்டும் பயன்பாட்டுக்கு வழங்குகிறது. எருது, மாடு மட்டுமல்லாது குதிரை போன்ற இழுவைத்திறன் கொண்ட மிருகங்களையும் பூட்ட இது உதவும்.

மேற்கோள்கள்

வேளாண் கருவிகள்
குற்றாலம் சுற்று சூழல் பூங்கா

சுற்றுச்சூ​ழல் பூங்கா (ஆங்கிலம்:Eco Park) என்பது திருநெல்வேலி மாவட்டம், குற்றாலத்தில் தமிழக அரசினால் அமைக்கப்பட்ட பூங்காவாகும்.

வரலாறு 
இது தமிழ் நாட்டின் தென் பகுதியான திருநெல்வேலி மாவட்டத்தில் அமைந்துள்ளது. சுற்றுச்சூ​ழல் பூங்கா இதன் அருகே அமைந்த புகழ்பெற்ற காசி விசுவநாதர் கோவில், மெயின் அருவி, பழைய குற்றால அருவி, புலி அருவி, ஐந்தருவி, என பல்வேறு அருவிகளை உள்ளடக்கியது. சுற்றுலா பயணிகளைக் கவரும் விதமாக தமிழக அரசு 5.73 கோடி ரூபாய்ச் செலவில் 37.23 ஏக்கர் நிலப்பரப்பில் அமைத்துள்ளது. மேலும் இப்பூங்காவை அருவிப் பூங்கா என்றும் அழைக்கப்படுவது        உண்டு இப்பூங்காவில் எங்கு நோக்கினாலும் பூக்கள், மரங்கள் என்று கண்களுக்கு குளிர்ச்சியான இயற்கை நம் மனத்தைக் கவரும் வகையில் அமைந்துள்ளது. இங்கு பெரணி பூங்கா, இயற்கை ஒவிய பதாகைகள், பசுமை குடில், நறுமணப் பூங்கா, பார்வையாளர்கள் மடம், சாகச விளையாட்டுத் திடல், தாள்த்தள தோட்டம், மரப்பாலம் என பல உள்ளன. மேலும் இப்பூங்கா தமிழகத்தின் மிகப்பெரிய சுற்றுச்சுழல் பூங்காவாகக் கருதப்படுகிறது.

சான்றுகள்

வெளியிணைப்பு 
சுற்றுச்சூ​ழல் பூங்கா படிமங்கள் மற்றும் வரலாறு

திருநெல்வேலி மாவட்டம்
திருநெல்வேலி மாவட்ட சுற்றுலாத் தலங்கள்
தூய அலங்கார அன்னை ஆலயம், பரமக்குடி

தூய அலங்கார அன்னை ஆலயம் தமிழ் நாட்டில் பரமக்குடியில் உள்ள ஒரு தேவாலயம். இந்த ஆண்டு (2014) தனது ஐம்பதாவது ஆண்டின் பொன்விழாவை கொண்டாடவுள்ளது.

வெளியிணைப்புகள்
இணையதள முகவரி : http://www.alangaramatha.org/ 

இராமநாதபுரம் மாவட்டத்திலுள்ள கிறித்தவக் கோயில்கள்
புரோ*சி

புரோ*சி (Pro*C, புரோ*சி / சி + +) ஆரக்கிள் தரவுத்தள மேலாண்மை அமைப்புகள் பயன்படுத்தப்படும் ஒரு பதிக்கப்பட்ட எஸ்கியூஎல் நிரலாக்க மொழி ஆகும். புரோ*சி  சி அல்லது சி++ மொழியை பயன்படுத்தி எழுதப்படுகிறது. இதனை தொகுக்கும் போது புரோ*சி நூலகம் (‌‌முன்தொகுப்பான்‌‌‌‌‌) அங்கு உட்பொதிந்துள்ள வினவல் அமைப்பு மொழியை (Embedded SQL‌) சி அல்லது சி++ நிரலாக்க மொழியாக மாற்றுகிறது. பின்னர் உபயோகத்தில் உள்ள பல சி அல்லது சி++ தொகுப்பான்‌‌‌‌‌களில் எதேனும் ஒன்றைக் கொண்டு பயன்பாடு உருவாக்கப்படுகிறது.

வெளி இணைப்புகள்
 Introduction to Pro*C Embedded SQL
 Embedded SQL with Pro*C
 Oracle 11.2 Pro*C/C++ Programmer's Guide

தரவுத்தளங்கள்
ஆரக்கிள் மென்பொருட்கள்
தரவுத்தள மேலாண்மை கட்டகத் தனியுடைமை மென்பொருள்
சி++
ராகினி

ராகிணி (1937-1976), தென்னிந்திய நடிகை, பரதக் கலைஞர். திருவிதாங்கூர் சகோதரிகளில் (லலிதா,பத்மினி) ராகினி இளையவர். 1950களில் இவர் தம் திரைப்பயணத்தைத் தொடங்கினார். இந்தி, தமிழ், தெலுங்கு, மலையாள மொழிகளில் தம் முத்திரையைப் பதித்தார். தென்னிந்திய நடிகையாக இருந்த போதிலும் மலையாளத்திலும் இந்தித் திரைப்படங்களிலும் அதிகம் நடித்துள்ளார்.

வாழ்க்கைக் குறிப்புகள்
இவர் திருவனந்தபுரத்தில் பூஜாப்புர பகுதியில் பிறந்தார். இவரது பெற்றோர் தங்கப்பன், சரஸ்வதி ஆவர். இவரது மூத்த சகோதரி லலிதா,  இரண்டாமவர் பத்மினி இருவரும் புகழ்பெற்ற நாட்டிய நடிகைகள். இவர்கள் திருவிதாங்கூர் சகோதரிகள் என அழைக்கப்பட்டனர். மூவரும் பரதக்கலையை குரு.கோபிநாத், மற்றும் குரு.மகாலிங்கம் பிள்ளையிடம் கற்று நன்கு தேர்ச்சி பெற்றனர். இவர்களது சகோதரர் பெயர் சந்திரசேகர் ஆகும். ராகினி, மாதவன் தம்பி என்பாரை மணந்து கொண்டார். இவர்கட்கு லட்சுமி, பிரியா என இரு மகள்கள் உள்ளனர்.

திரைப்பயணம்
இந்தி மொழியில் நாட்டியத்தின் முக்கியத்துவத்தை உணர்த்திய பெருமை ராகிணி உள்ளிட்ட தென்னிந்திய நடிகைகளையே சாரும்.

இவர் நடித்த திரைப்படங்கள்

தமிழ்த் திரைப்படங்கள்
 வீர பாண்டிய கட்டபொம்மன் (1959)
 தூக்கு தூக்கி (1954)

மலையாளத் திரைப்படங்கள்

 ஆலிங்கனம்(1976)......(கதாபத்திரம்:விமலா)
 லக்‌ஷ்யம்(1972)
 அரோமலுன்னி(1972)
 நடன் பிரேமம்(1972)
 எர்ணாகுளம் ஜங்க்‌ஷன்(1971).....(கதாபாத்திரம்:மாலதி)
 லங்கா தகனம்(1971) .... (கதாபாத்திரம்:மகேஸ்வரி)
 பஞ்சவடி காடு(1971)
 பூம்பட்டா(1971).... (கதாபத்திரம்:சுசீலா)
 முத்தச்சி(1971)
 கங்கை சங்கமம்(1971)
 அச்சன்டே பார்யா(1971) .... (கதாபத்திரம்:தங்கம்மா)
 அரநாழிகநேரம்.... (கதாபத்திரம்:தீனம்மா)
 துறக்காத வாதில் (1970).... (கதாபத்திரம்:சுலேகா)
 ஒதேனன்றே மகன் (1970)
 சபரிமலை சிறீ தர்ம சாஸ்தா (1970)
 மணவாட்டி(1964)
 ஸ்கூல் மாஸ்டர்(1964)..... (கதாபத்திரம்: சரளா)
 அண்ணா(1964)
 ஆட்டம் பாம் (1964)
 காளையும் காமினியும்(1963)
 சிலம்பொலி (1963)
 நித்ய கன்யகா (1963)
 பார்யா (1962)
 வியார்ப்பின்டே விலா (1962)
 கால்படுகல் (1962)
 விதி தன்ன விளக்கு (1962)
 வேலுதம்பி தலாவா (1962)
 பாலாட்டு கோமன் (1962)
 புதிய ஆகாசம் புதிய பூமி (1962) ..... (கதாபத்திரம்: பொன்னம்மா)
 உண்ணியர்ச்சா (1961)
 உம்மினி தன்கா(1961) .... (கதாபத்திரம்: ஆனந்தம்)
 கிருஷ்ண குசேலா(1961)
 நாயரு பிடிச்ச புலிவால்(1958).... (கதாபத்திரம்: தங்கம்)
 தச்கரா வீரன் (1957)
 பிரசன்னா (1950)

இந்தித் திரைப்படங்கள்
 ஜெய் ஜகத் ஜனனி(1976)
 ஆதி ராத் கே பாத்(1965)
 யே தில் கிஸ்கோ தூன்(1963)
 கஹரா தாக்(1963)
 நாக் ராணி(1963)
 சிகாரி(1963)
 ஆய் பிர்சே பாஹர்(1960)
 கல்பனா(1960)
 அமர சாஹீத்(1959)
 அமர தீப்(1958)(1958)
 முஜ்றிம்(1958)
 ஸிதாங்கர்(1958)
 மிஸ்டர் எக்ஸ்(1957)
 பாயல்(1957)
 ஃகைதி(1957)

இறப்பு
திசம்பர் 30, 1976ஆம் ஆண்டு புற்றுநோயால் காலமானார்.

மேற்சான்றுகள்

இணைப்புகள்

தமிழ்த் திரைப்பட நடிகைகள்
மலையாளத் திரைப்பட நடிகைகள்
1939 பிறப்புகள்
1976 இறப்புகள்
பரதநாட்டியக் கலைஞர்கள்
இந்தித் திரைப்பட நடிகைகள்
1937 பிறப்புகள்
20 ஆம் நூற்றாண்டின் இந்திய நடிகைகள்
கன்னடத் திரைப்பட நடிகைகள்
திருவனந்தபுரம் மாவட்ட நபர்கள்
தெலுங்குத் திரைப்பட நடிகைகள்
அமலாபுரம் மக்களவைத் தொகுதி

அமலாபுரம் மக்களவைத் தொகுதி, ஆந்திரப் பிரதேசத்தின் 25 மக்களவைத் தொகுதிகளில் ஒன்று.

சட்டமன்றத் தொகுதிகள்
இந்த மக்களவைத் தொகுதிக்கு உட்பட்ட சட்டசபைத் தொகுதிகள் கீழே தரப்பட்டுள்ளன.
ராமசந்திராபுரம்
மும்மடிவரம்
அமலாபுரம்
ராஜோலு
கன்னவரம்
கொத்தபேட்டை
மண்டப்பேட்டை

நாடாளுமன்ற உறுப்பினர்கள்
 2014: ரவீந்திர பாபு பண்டுலா, தெலுங்கு தேசம் கட்சி
 2019: சிந்தா அனுராதா, ஒய். எஸ். ஆர். காங்கிரஸ் கட்சி 
 2024: கா. மோ. அரிசு பாலயோகி. தெலுங்கு தேசம் கட்சி

நாடாளுமன்றத் தேர்தல்கள்

மேற்கோள்கள்

கிழக்கு கோதாவரி மாவட்டம்
திருப்பதி மக்களவைத் தொகுதி

திருப்பதி  மக்களவைத் தொகுதி, ஆந்திரப் பிரதேசத்தின் 25 மக்களவைத் தொகுதிகளில் ஒன்று.

சட்டசபைத் தொகுதிகள்
சர்வபள்ளி
கூடூர்
சூளூர்பேட்டை
வெங்கடகிரி
திருப்பதி
ஸ்ரீகாளஹஸ்தி
சத்யவேடு

நாடாளுமன்ற உறுப்பினர்கள்

மேற்கோள்கள்

சித்தூர் மாவட்டம்
கெப்லர் 186எப்

கெப்லர் 186எப் (Kepler-186f) என்பது புவியிலிருந்து 492 ஒளியாண்டுகள் தொலைவில், செங்குறுமீன் கெப்லர் 186 சுழற்சிப்பாதையில் அமைந்துள்ள ஓர் புறக்கோள் ஆகும். இன்னொரு விண்மீனின் உயிரினங்களின் வாழ்தகமைப் பிரதேசத்தில் கண்டுபிடிக்கப்பட்ட, புவியின் ஆரத்திற்கு நெருங்கிய அளவுடைய முதலாவது கோளாக இது உள்ளது. நாசாவின்  கெப்லர் விண்கலம் நகர்தல் முறை மூலம் விண்மீனுக்கு நெருக்கமாக மேலும் நான்கு கோள்களுடன் (புவியைவிடப் பெரியவை) இதனைக் கண்டுபிடித்தது. இதனுடைய சமிக்கையை கண்டுபிடிக்க மூன்று வருட தரவுப் பகுப்பாய்வு தேவைப்பட்டது. 19 மார்ச்சு 2014 அன்று இடம்பெற்ற மாநாட்டில் இது பற்றிய தகவல்கள் வெளியிடப்பட்டன. சில விபரங்கள் அப்போதே ஊடகங்களுக்கு வழங்கப்பட்டன. 17 ஏப்பிரல் 2014 அன்று முழு பகிரங்க அறிவிப்பு வெளியானது.

உசாத்துணை

வெளி இணைப்புகள் 

NASA - Kepler Discoveries – Summary Table .
NASA - Kepler Mission.
NASA - NASA Press kit
PHL - First Potentially Habitable Terran World 
SETI Institute - Google+Hangout - Kepler 186f - A Planet in the Habitable Zone (video)  April 17, 2014

கெப்லர் விண்கலம் கண்டுபிடித்த புறக்கோள்கள்
குக்கூ (2014 திரைப்படம்)

குக்கூ இது 2014ம் ஆண்டு வெளியான தமிழ் காதல் திரைப்படம். இந்த திரைப்படத்தை ராஜு முருகன் இயக்க, அட்டகத்தி தினேஷ், ஆடுகளம் முருகதாஸ் மற்றும் மாளவிகா நாயர் நடித்துள்ளார்கள். இந்த திரைப்படத்தை பாக்ஸ் ஸ்டார் ஸ்டுடியோஸ் மற்றும் The Next Big Film Productions நிறுவனங்கள் வினியோகம் செய்கின்றது. இந்த திரைப்படம் மார்ச் 21ம் திகதி வெளியானது. இந்த திரைப்படம் முழுக்க முழுக்கப் பார்வையற்றவர்களைச் சுற்றியே கதை நகருகிறது.

நடிகர்கள்
 அட்டகத்தி தினேஷ்
 மாளவிகா நாயர்
 ஆடுகளம் முருகதாஸ்
 சோமசுந்தரம்
 இளங்கோ
 நந்தினி
 லிசி ஆண்டனி

திரை விமர்சனம்
 குக்கூ திரை விமர்சனம்

ஒலிப்பதிவு

குறிப்புகள்
 குக்கூ திரை விமர்சனம்
 குக்கூ வெற்றி: இயக்குனருக்கு கிடைத்த பரிசு!

வெளி இணைப்புகள்  
 

2014 தமிழ்த் திரைப்படங்கள்
இந்தியத் தமிழ்த் திரைப்படங்கள்
அறிமுக இயக்குநர் திரைப்படங்கள்
சந்தோஷ் நாராயணன் இசையமைத்த திரைப்படங்கள்
திருமணம் எனும் நிக்காஹ்

திருமணம் எனும் நிக்காஹ் என்பது 2014 சூன் 24 இல் வெளிவந்த ஒரு தமிழ் காதல் திரைப்படம் ஆகும். இந்த திரைப்படத்தை புதிய இயக்குநர் அனீஸ் இயக்க ஜெய் மற்றும் நஸ்ரியா நசீம் நடித்துள்ளார்கள்.

நடிகர்கள்
 ஜெய்
 நஸ்ரியா நசீம்
 பாண்டியராஜன்
 ஹீபாஹ் படேல்
 ஜமால்
 தினேஷ் கோபாலசாமி - அசரஃப்

ஒலிப்பதிவு

குறிப்புகள்
 திருமணம் எனும் நிக்காஹ்

மேற்கோள்கள்

2014 தமிழ்த் திரைப்படங்கள்
இந்தியத் தமிழ்த் திரைப்படங்கள்
ஜெய் நடித்த திரைப்படங்கள்
பாண்டியராஜன் நடித்த தமிழ்த் திரைப்படங்கள்
பாகல்பூர் மக்களவைத் தொகுதி

பாகல்பூர் மக்களவைத் தொகுதி, பீகார் மாநிலத்தின் 40 மக்களவைத் தொகுதிகளில் ஒன்று.

சட்டசபைத் தொகுதிகள்
இந்த மக்களவைத் தொகுதிக்கு உட்பட்ட சட்டசபைத் தொகுதிகள் கீழே தரப்பட்டுள்ளன.
பிப்பூர்
கோபால்பூர்
பிர்பைந்தி
கஹல்கான்
பாகல்பூர்
நத் நகர்

நாடாளுமன்ற உறுப்பினர்கள்
தர்பங்கா - பாகல்பூர் தொகுதி
1951, லலித் நாராயண் மிஷ்ரா, இந்திய தேசிய காங்கிரசு

பாகல்பூர் தொகுதி

2006: சையது ஷா நவாஸ் கான், பாரதிய ஜனதா கட்சி
2009: சையது ஷா நவாஸ் கான், பாரதிய ஜனதா கட்சி

நாடாளுமன்றத் தேர்தல்கள்

சான்றுகள்

மேற்கோள்கள்
ஸ்கோபஸ் மலை

ஸ்கோபஸ் மலை (Mount Scopus, எபிரேயம் הַר הַצּוֹפִים (Har HaTsofim), , , lit. "Mount Lookout"), جبل المشهد , جبل الصوانة) ஆனது வடகிழக்கு ஜெருசலேமில் உள்ள ஒரு மலையாகும் (உயரம்: கடல் மட்டத்திலிருந்து 2710 அடி அல்லது 826 மீட்டர் ). 1948 அரபு - இசுரேல் போரின் காரணமாக ஸ்கோபஸ் மலையானது ஐக்கிய நாடுகள் சபையால் பாதுகாக்கப்பட்ட, ஜோர்தானால் நிர்வகிக்கப்பட்ட பகுதியினால் சூழப்பட்ட இஸ்ரேலின் பகுதியாக 1967 ஆம் ஆண்டு ஆறு நாள் போர் வரை இருந்தது. தற்போது ஜெருசலேம் நகரின் எல்லைப் பகுதியில் அமைந்துள்ளது.

படத் தொகுப்பு 
ஸ்கோபஸ் மலையில் அமைந்துள்ள கட்டமைப்புக்கள் சில:

வெளி இணைப்புகள்

Mount Scopus - The Hebrew University 
Mount Scopus - The Brigham Young University
 Jerusalem Photos Portal - Mount Scopus

ஜெருசலேம் மலைகள்
அயோடைடு

அயோடைடு (Iodide) என்பது மூலக அயோடினின் மறையேற்றமுள்ள I- அன்னயனாகும். அயோடைடு சேர்மங்களில் அயோடின் -1 ஒக்சியேற்ற எண்ணைக் கொண்டிருக்கும். நாளாந்தம் நாம் உணவில் சேர்க்கும் அயோடின் சேர்க்கப்பட்ட உப்பிலுள்ள பொட்டாசியம் அயோடைடு இதன் அன்றாடப் பயன்பாட்டுக்கு ஒரு உதாரணமாகும். அயோடின் குறைபாட்டைத் தவிர்க்கவே உப்பில் அயோடைடு வடிவில் அயோடின் சேர்க்கப்படுகின்றது.

பண்புகள்

அயோடைடு அயன் ஏனைய ஹேலைட்டுக்களின் அன்னயன்களை விட பெரிய அன்னயனாகும். இதன் அயனாரை 206 பைக்கோ மீற்றர்களாகும் (pm). ஏனைய ஹேலைட்டுக்களின் அன்னயன்களின் அயனாரை ஒப்பீட்டளவில் குறைவாகும்: புரோமைடு -196 pm, குளோரைடு- 181 pm, ஃபுளோரைடு- 133 pm. இதன் பெரிய அயனாரை காரணமாக ஏனைய ஹேலைட்டுக்களின் அன்னயன்களை விட தாக்குதிறன் குறைந்ததாகும். எனவே தாக்குதிறன் கூடிய ஹேலைட்டுக்களினால் கரைசலில் அல்லது திரவாமாகவுள்ள அயோடைடு அயனை இடம்பெயர்க்க முடியும். உதாரணமாக குளோரின் வாயு கரைசலிலுள்ள அயோடைடு அயனை இடம்பெயர்க்க வல்லது.

2I- + Cl2 → 2Cl- + I2

அயோடைடு சேர்மங்கள் நீரில் ஓரளவு கரையக்கூடியவை. எனினும் அவற்றின் கரைதிறனும் ஏனைய ஹேலைடுக்களினதை விடக் குறைவானதாகும். 
நீரில் அயோடின் வாயுவின் கரைதிறன் பொதுவாகக் குறைவாகும். எனினும் நீரில் கரைசல் அயோடைடு அயன் காணப்பட்டால் நீரில் அயோடின் வாயுவின் கரைதிறன் அதிகரிக்கும். அயோடின் வாயுவும், அயோடைடு அயனும் தாக்கமடைந்து I3- அயன் உருவாவதால் கரைதிறன் உயர்கிறது. இவ்வாறு கரையும் போது உருவாகும் I3- அயன் கரைசலுக்கு கபில நிறச்சாயலைக் கொடுக்கும்.

உயிரியல் முக்கியத்துவம்

உணவினூடாகவோ நீரினூடாகவோ அயோடைடு அயன் உட்கொள்ளப்படா விட்டால் சிறுவர்களென்றால் மூளை வளர்ச்சிக் குறைபாடும், அனைவருக்கும் கண்டக்கழலையும் ஏற்படலாம். தைரொக்சின் ஓமோனின் உற்பத்திக்குப் போதியளவில் அயோடைடு உட்கொள்ளப்படுதல் வேண்டும்.

உதாரணங்கள்

மேற்கோள்கள்

புற இணைப்புகள்
 
 

 
எதிர்மின் அயனிகள்
விடுபடு தொகுதிகள்
உணவுப் பட்டியல் கனிமங்கள்
அயோடின் சேர்மங்கள்
நீ எங்கே என் அன்பே

நீ எங்கே என் அன்பே (தெலுங்கு அனாமிகா ) மே மாதம் வெளியான  தமிழ் மற்றும் தெலுங்கு மொழித் திரைப்படமாகும். இந்தத் திரைப்படத்தை சேகர் கம்முலா இயக்க, நயன்தாரா, பசுபதி, ஹர்ஷவர்தன் ராணே மற்றும் வைபவ் நடித்துள்ளார்கள். இந்தத் திரைப்படம் இந்தி மொழியில் வெளியான  கஹானி    என்ற  திரைப்படத்தின் மறு உருவாக்கம் ஆகும்.

நடிகர்கள்
 நயன்தாரா
 பசுபதி
 வைபவ்
 ஹர்ஷவர்தன் ராணே

படப்பிடிப்பு
இந்தத் திரைப்படத்தின் படப்பிடிப்பு ஐதராபாத், மற்றும் கொல்கத்தாவிலும் நடைபெற்றது.

நடிகைகள் தேர்வு 
இந்தத் திரைப்படத்தில் நடிப்பதற்காக நடிகைகள் சினேகா மற்றும் அனுசுக்கா ஆகியோர் பரிசீலனையில் இருந்தனர்.  நயன்தாரா இறுதியாக ஒப்பந்தம் செய்யப்பட்டார்.

மேற்கோள்கள்

வெளி இணைப்புகள்  
 

2014 தமிழ்த் திரைப்படங்கள்
இந்தியத் தமிழ்த் திரைப்படங்கள்
இந்திய நாடகத் திரைப்படங்கள்
நயன்தாரா நடித்த திரைப்படங்கள்
16வது மக்களவை

பதினாறாவது மக்களவைக்கான உறுப்பினர்கள், 2014ஆம் ஆண்டில் பொது தேர்தலின்போது தேர்ந்தெடுக்கப்பட்டனர். இத்தேர்தலை இந்திய தேர்தல் ஆணையம் ஏப்ரல் 7, 2014 முதல் மே 12, 2014 வரை ஒன்பது கட்டங்களாக நடத்தியது. தேர்தல் முடிவுகள் மே 16, 2014 அன்று வெளியிடப்பட்டன.

மக்களவை உறுப்பினர்கள்

பதினாறாவது மக்களவைக்கு தேசிய ஜனநாயகக் கூட்டணியிலிருந்து 336 உறுப்பினர்களும், தேர்தலுக்கு முன் ஆட்சியிலிருந்த ஐக்கிய முற்போக்குக் கூட்டணியிலிருந்து 59 உறுப்பினர்களும் தேர்ந்தெடுக்கப்பட்டனர். அதிகபட்சமாக பாரதிய ஜனதா கட்சியிலிருந்து 282 உறுப்பினர்களும், காங்கிரஸ் கட்சியில் இருந்து 44 உறுப்பினர்களும், அண்ணா திராவிட முன்னேற்றக் கழகத்திலிருந்து 37 உறுப்பினர்களும் தேர்ந்தெடுக்கப்பட்டனர்.

ஆட்சி அமைக்கத் தேவையான 272 இடங்களுக்கும் அதிகமாக வெற்றி பெற்ற பாரதிய ஜனதா கட்சி, தனிப்பெரும்பான்மையுடன் ஆட்சி அமைத்தது. அக்கட்சியிலிருந்து பிரதமர் வேட்பாளராக அறிவிக்கப்பட்டிருந்த நரேந்திர மோடி இந்திய நாட்டின் பதினைந்தாவது பிரதமராகத் தேர்வு செய்யப்பட்டார்.

இவற்றையும் காண்க
2014 இந்தியாவின் மத்திய அமைச்சரவை

மேற்கோள்கள்

வெளியிணைப்புகள்
India elects its oldest ever Parliament
16th Lok Sabha will be richest, have most MPs with criminal charges
16th Lok Sabha MPs and their family connections

பதினாறாவது மக்களவை
டோன் ஒப் த பிளனட் ஒப் தி ஏப்ஸ்

டவ்ன் ஓப் த ப்ளனேட் ஓப் த அபேஸ் இது 2014ஆம் ஆண்டு வெளியான அமெரிக்க நாட்டு ஆங்கில அறிபுனைத் திரைப்படம். இந்த திரைப்படத்தை மாட் ரீவ்ஸ் இயக்க ஆன்டீ சேர்கிஸ், கேரி ஓல்ட்மன், ஜேசன் கிளார்க், கொடி ஸ்மித்-மக்ஃபீ, கேரி ருஸ்ஸல் மற்றும் ஜூடி க்ரீயர் நடித்துள்ளார்கள்.

நடிகர்கள்
 ஆன்டீ சேர்கிஸ்
 கேரி ஓல்ட்மன்
 ஜேசன் கிளார்க்
 கொடி ஸ்மித்-மக்ஃபீ
 கேரி ருஸ்ஸல்
 ஜூடி க்ரீயர்

வெளி இணைப்புகள்

மேற்கோள்கள்

ஆங்கிலத் திரைப்படங்கள்
2014 ஆங்கிலத் திரைப்படங்கள்
அமெரிக்கத் திரைப்படங்கள்
20 ஆம் நூற்றாண்டு பாக்ஸ் திரைப்படங்கள்
அமெரிக்க முப்பரிமாணத் திரைப்படங்கள்
2014 முப்பரிமாணத் திரைப்படங்கள்
பேகூசராய் மக்களவைத் தொகுதி

பேகூசராய் மக்களவைத் தொகுதி, பீகாரின் 40 மக்களவைத் தொகுதிகளில் ஒன்று.

சட்டசபைத் தொகுதிகள்
 செரியா பரியார்பூர்
 பச்வரா
 தெக்ரா
 மதிகனி
 சாகேப்பூர் கமல்
 கேகூசராய்
 பக்ரி

நாடாளுமன்ற உறுப்பினர்கள்
2009, மொனாசீர் ஹசன், ஜனதா தளம்

நாடாளுமன்றத் தேர்தல்கள்

சான்றுகள்

மேற்கோள்கள்
பக்ஸர் மக்களவைத் தொகுதி

﻿ பக்ஸர் மக்களவைத் தொகுதி, பீகாரின் 40 மக்களவைத் தொகுதிகளில் ஒன்று.

சட்டசபைத் தொகுதிகள்
 பிரம்மபூர்
 பக்ஸர்
 தும்ரான்
 ராஜ்பூர்
 தினாரா
 ராம்கார்

நாடாளுமன்ற உறுப்பினர்கள்
2009, ஜகதா நந்து சிங், ராஷ்டிரிய ஜனதா தளம்

நாடாளுமன்றத் தேர்தல்கள்

சான்றுகள்

மேற்கோள்கள்
கயா மக்களவைத் தொகுதி

கயா மக்களவைத் தொகுதி, பீகாரின் 40 மக்களவைத் தொகுதிகளில் ஒன்று.

சட்டசபைத் தொகுதிகள் 
 சேர்கதி
 பரசட்டி
 போத் கயா
 கயா நகரம்
 பெலாகஞ்சு
 வசீர்கஞ்சு

நாடாளுமன்ற உறுப்பினர்கள் 
2009, ஹரி மஞ்சி, பாரதிய ஜனத கட்சி

நாடாளுமன்றத் தேர்தல்கள்

சான்றுகள்

மேற்கோள்கள்
ஹாஜீபூர் மக்களவைத் தொகுதி

ஹாஜிபூர் மக்களவைத் தொகுதி, பீகாரின் 40 மக்களவைத் தொகுதிகளில் ஒன்று.

சட்டசபைத் தொகுதிகள் 
இந்த மக்களவைத் தொகுதிக்கு உட்பட்ட சட்டசபைத் தொகுதிகள் கீழே தரப்பட்டுள்ளன.
 ஹாஜிபூர்
 லால்கஞ்சு
 மகுவா
 ராஜா பகார்
 ரகோபூர்
 மனார்

நாடாளுமன்ற உறுப்பினர்கள் 
இந்த தொகுதியில் இருந்து மக்களவைக்கான ஒரு உறுப்பினர் தேர்ந்தெடுக்கப்படுவார்.
2009, ராம் சுந்தர் தாஸ், ஜனதா தளம்

நாடாளுமன்றத் தேர்தல்கள்

சான்றுகள்

மேற்கோள்கள்
ஜஹானாபாத் மக்களவைத் தொகுதி

ஜகானாபாத் மக்களவைத் தொகுதி, பீகாரின் 40 மக்களவைத் தொகுதிகளில் ஒன்று.

சட்டசபைத் தொகுதிகள் 
இந்த மக்களவைத் தொகுதிக்கு உட்பட்ட சட்டசபைத் தொகுதிகள் கீழே தரப்பட்டுள்ளன.
 அர்வால்
 குர்தா
 ஜஹானாபாத்
 கோசி
 மக்தும்பூர்
 அத்ரி

நாடாளுமன்ற உறுப்பினர்கள் 
இந்த தொகுதியில் இருந்து மக்களவைக்கான ஒரு உறுப்பினர் தேர்ந்தெடுக்கப்படுவார்.
2009, ராம் சுந்தர் தாஸ், ஜனதா தளம்

நாடாளுமன்றத் தேர்தல்கள்

சான்றுகள்

மேற்கோள்கள்
சகாத்

சகாத் என்ற வார்த்தைக்கு வளர்ச்சி அடைதல், தூய்மைப் படுத்துதல் போன்ற பல்வேறு அர்த்தங்கள் உண்டு. இது இசுலாமியர்களில் வசதி படைத்தோர் தங்கள் செல்வத்தில் 2.5 சதவிகிதம் ஏழைகளுக்கு கொடுப்பதாகும். இது ஏழை இசுலாமியர்களுக்கு கடமை இல்லை. சகாத்தை ஏழைகளுக்கும், கடன்பட்டோர்க்கும், தங்கள் தேவைகளை தாங்களே பூர்த்தி செய்ய முடியாதவர்களுக்கும் கொடுக்கபடுகிறது.

எழுத்து மூலாதாரங்கள் 
சகாத் ஐப்பற்றி குர்ஆனிலும், ஹதீஸிலும் பேசப்படுகின்றது.

குர் ஆன் 
குர் ஆனில் சகாத்தைப்பற்றி கிட்டத்தட்ட 30 வரிகளுக்கு மேல் காணப்படுகின்றது.

ஹதீஸ் 
சகாத்தை பின்பற்றாதவர்களை ஹதீசும் எச்சரிக்கின்றது

மேற்கோள்கள்

உசாத்துணைகள் 
P. Bearman ed. (2012). Encyclopaedia of Islam, Second Edition. Brill Online.
Joseph J. Cordes, Robert D. Ebel, Jane Gravelle ed. (2005). Encyclopedia of Taxation and Tax Policy. Urban Institute
John L. Esposito ed. (2009). The Oxford Encyclopedia of the Islamic World. ஒக்ஸ்போர்ட் பல்கலைக்கழகப் பதிப்பகம்.

Hunter, Shireen; Malik, Huma; Senturk, Recep (2005). Islam and Human Rights: Advancing a U.S.-Muslim Dialogue. Center for Strategic and International Studies, 2005.

மேலும் வாசிக்க 

Fiqh al Zakah (Vol. I), Dr. Yusuf al Qardawi
ZAKAT: A Warfare Funding Mechanism, http://micastore.com/Vanguard/PastIssues/2010April.pdf

வெளி இணைப்புகள் 
Zakat page
Zakat Calculation 
The Zakat Pages
About Zakat, Baitulmaal Organization
Zakat FAQ
http://www.islamicaid.com/learning-zone/zakat-zakah

அரபு மொழிச் சொற்கள்
இசுலாமியச் சட்டம்
சகாத்
அட்வன்சர் இன் சீக்ரெட் வேர்ல்டு

அட்வன்சர் இன் சீக்ரெட் வேர்ல்டு () இது 2014ம்  ஆண்டு வெளியான திரைப்படம். பல கோடி ஆண்டுகளுக்கு முன் அழியும் தருணத்தில் டைனோசர்களும், மனிதர்களும் வாழ்ந்த தீவு பற்றிய கதை.

தமிழில்
தமிழில் ஏ.சீனிவாச மூர்த்தி வசனம் எழுதி உள்ளார். ஜி. கே. பிலிம்ஸ் வெளியிட்டது.

குறிப்புகள்

வெளியிணைப்புகள்
 அட்வன்சர் இன் சீக்ரெட் வேர்ல்டு முழு திரைப்படத்தையும் யு டுப்  மூலம் காண 

ஆங்கிலத் திரைப்படங்கள்
அமெரிக்கத் திரைப்படங்கள்
2014 ஆங்கிலத் திரைப்படங்கள்
ஷோபா

ஷோபா (Shobha, 23 செப்டம்பர் 1962 – 1 மே 1980) தென்னிந்தியத் திரைப்பட நடிகை. தட்டுங்கள் திறக்கப்படும் என்ற தமிழ்த் திரைப்படத்தில் குழந்தை நடிகையாக அறிமுகமான இவர் உத்ராத ராத்திரி என்ற மலையாளத் திரைப்படத்தில் கதாநாயகியாக அறிமுகமானார். இவரின் இயற்பெயர் மகாலட்சுமி. இவர் தனது 17வது வயதில்  பசி தமிழ்த் திரைப்படத்தில் நடித்தமைக்காக தேசிய அளவில் சிறந்த நடிகைக்கான விருதைப் பெற்றார்.

வாழ்க்கைக் குறிப்பு 
சோபா கே. பி. மேனன் என்பவருக்கும், பிரேமா மேனன் என்பவருக்கும் பிறந்தார். தாயார் 1950களில் மலையாளப் படங்களில் பிரபலமான நடிகையாக விளங்கியவர். சோபா 1966 ஆம் ஆண்டில் சந்திரபாபுவின் இயக்கத்தில் வெளியான தட்டுங்கள் திறக்கப்படும் என்ற தமிழ்த் திரைப்படத்தில் பேபி மகாலட்சுமி என்ற பெயரில்  குழந்தை நடிகையாக அறிமுகமானார். 1967 இல் பி. வேணுவின் இயக்கத்தில் உத்யோகாஸ்தா என்ற மலையாளத் திரைப்படத்தில் பேபி ஷோபா என்ற பெயரில் நடித்தார். இத்திரைப்படம் பெரும் வெற்றி பெற்று சோபாவிற்கு சிறந்த குழந்தை நடிகை என்ற அங்கீகாரமும் கிடைத்தது. அதன் பின்னர் இவர் பல மலையாள, தமிழ்த் திரைப்படங்களில் நடித்துப் புகழ் பெற்றார். இயக்குநர் பாலு மகேந்திராவைத் திருமணம் புரிந்தார்.

தற்கொலை 
சோபா தனது 17வது அகவையில் தற்கொலை செய்து கொண்டார். இவரது தாயாரும் 1984 இல் தற்கொலை செய்து கொண்டார்.

நடித்த தமிழ்த் திரைப்படங்கள் 

 தட்டுங்கள் திறக்கப்படும் (1966) – குழந்தை நடிகை
 அச்சாணி (1978)
 நிழல் நிஜமாகிறது (1978)
 ஒரு வீடு ஒரு உலகம் (1978)
 முள்ளும் மலரும் (1978)
 வீட்டுக்கு வீடு வாசப்படி (1979)
 ஒரு விடுகதை ஒரு தொடர்கதை (1979)
 ஏணிப் படிகள் (1979)
 பசி (1979)
 அழியாத கோலங்கள் (1979)
 அகல் விளக்கு (1979)
 சக்களத்தி (1979)
 வேலி தாண்டிய வெள்ளாடு (1980)
 மூடு பனி (1980)
 பொன்னகரம் (1980)
 சாமந்திப்பூ (1980)
 அன்புள்ள அத்தான் (1981)

விருதுகள் 
தேசிய திரைப்பட விருதுகள், இந்தியா
 1979 – சிறந்த நடிகை (பசி)

மேற்கோள்கள் 

 Sindooracheppu (1971)
 Naturalism was his signature
 Kokila was Balu’s first as director
 Balu Mahendra (1939-2014)
 Shobha 
 Sobha
 It's a heavy price to pay

வெளி இணைப்புகள்
 
 ஊர்வசி சோபா 

1962 பிறப்புகள்
1980 இறப்புகள்
கேரள மாநில திரைப்பட விருது வென்றவர்கள்
கேரள நடிகர்கள்
மலையாளத் திரைப்பட நடிகைகள்
தமிழ்த் திரைப்பட நடிகைகள்
தற்கொலை செய்து கொண்ட நடிகைகள்
20 ஆம் நூற்றாண்டின் இந்திய நடிகைகள்
கேரள நடிகைகள்
தென்னிந்திய பிலிம்பேர் விருதுகளை வென்றவர்கள்
கன்னடத் திரைப்பட நடிகைகள்
தெலுங்குத் திரைப்பட நடிகைகள்
பல் குறியீட்டு முறைகள்

பல் குறியீட்டு முறை வாயிலுள்ள ஒவ்வொரு பல்லையும் குறிக்கப் பல் மருத்துவர்களால் பயன்படுத்தப்படுகிறது. இவற்றின் முக்கியமான மூன்று முறைகள்:
சிக்மான்டி பாமர் முறை
எப் டி ஐ முறை
பொது முறை

சிக்மான்டி பாமர் முறை
வாய்ப்பகுதி நான்கு காற்பாகங்களாகப் பிரிக்கப்படுகிறது. ஒவ்வொரு காற்பாகப் பற்களும் முன்னிருந்து பின்னாக 1 முதல் 8 வரைக் குறிக்கப்படுகிறது. எந்த காற்பாகம் எனக் குறிக்க ‘ட’ வடிவக் கோடு கொடுக்கப்படுகிறது. இந்த ‘ட’ வடிவம் எந்தப்புறம் திரும்பி உள்ளதோ, அந்தக் காற்பாகத்தை அந்தக் கோடு குறிக்கும். பின் குறிப்பிட்ட பல்லினைக் குறிக்கும் எண்ணானது அந்தக் கோட்டினுள் எழுதப்படும்.

எப் டி ஐ முறை
இதில் வாயின் ஒவ்வொரு கால்பாகத்திற்கும் 1 முதல் 4 வரையான எண்கள் தரப்படும். (1 -வலது மேல்; 2 -இடது மேல்; 3 -இடது கீழ்; 4 -வலது கீழ்). பின் ஒவ்வொரு கால்பகுதியிலுள்ள பற்களுக்கும் தனி எண் தரப்படும். இப்போது கால்பகுதி மற்றும் குறிப்பிட்ட பல் எண்ணைச் சேர்த்து எழுதினால் அது சரியாக அந்தப் பல்லினைக் குறிக்கும்.

பொது முறை
இதில் ஒவ்வொரு பல்லுக்கும் 1 முதல் 32 வரையான எண்கள் குறிக்கப்படும். இதில் வாய் எந்தப் பாகமாகவும் பிரிக்கப்படுவதில்லை. இதில் எண்கள் மேல் வலமிருந்து தொடங்கி, மேல் இடமாக கீழ் இடம் வந்து, கீழ் வலம் வரைக் குறிக்கப்படும்.

மேற்கோள்கள்

பல் மருத்துவம்
மானந்தவாடி

மானந்தவாடி(ஆங்கிலம்: Mananthavady) நகரம் இந்தியாவின் கேரளா மாநிலத்தில் வயநாடு மாவட்டத்தில் அமைந்துள்ள கிராமப் பஞ்சாயத்து ஆகும். இந்த நகரானது கபினி ஆற்றின் துணை ஆறான மானந்தவாடிப் புழையின் கரையில் அமைந்துள்ளது. இந்நகர் ஹோஸன்காடி எனவும் வழங்கப்பட்டதாக வரடூரில் அமைந்துள்ள அனந்தநாதசாமிக் கோயிலின் செப்பேட்டில் குறிப்பிடப்பட்டுள்ளது. மானந்தவாடி எனும் சொல் மான் எய்த வாடி எனும் சொல்லிலிருந்து வந்ததாகும்.  இந்தப் பகுதியானது பழசி இராசா எனும் அரசரின் ஆளுகைக்கு உட்பட்டிருந்த பகுதி ஆகும். இது ஆங்கிலேயர் காலத்தில் முக்கிய இராணுவக் கேந்திரமாக இருந்துள்ளது. பழசிராசாவின் மண்டபம் ஒன்று இந்நகரின் மையத்தில் அமைந்துள்ளது. இங்கு அமைந்துள்ள ஒரே மருத்துவமனைதான் இப்பகுதியில் வாழும் அனைத்து பழங்குடியினருக்கும் மருத்துவ சேவையை வழங்குகிறது. வயநாடு மாவட்டத்தின் மூன்றாவது பெரிய நகராக இந்நகரம் விளங்குகிறது.

அரசியல்
இது மானந்தவாடி சட்டமன்றத் தொகுதிக்கும், வயநாடு மக்களவைத் தொகுதிக்கும் உட்பட்டது.

மேற்கோள்கள்

வயநாடு மாவட்டத்தில் உள்ள ஊர்களும் நகரங்களும்
அப்பச்சன்

அப்பச்சன் (1925 – ஏப்ரல் 23, 2012), இந்தியத் திரைப்பட இயக்குநரும் தயாரிப்பாளரும் தொழில் முனைவோரும் ஆவார். மலையாளத் திரைப்படத் துறையில் இவரது பங்களிப்புகள் குறிப்பிடத்தக்கவை.

வாழ்க்கைக் குறிப்பு
மாளியம்புரக்கல் சாக்கோ புன்னூஸ் என்பது இவரது இயற்பெயர். ஆலப்புழா மாவட்டத்தில் பிறந்தவர். ஜிஜோ, ஜோஸ் ஆகிய மகன்கள் உள்ளனர். இவர் 1924 பிப்ரவரி 6-ல், ஆலப்புழை மாவட்டத்தில் புளிங்குன்று என்ற இடத்தில் பிறந்தார். ஏப்ரல் 23, 2012 இல் தனது 87 ஆவது வயதில் கொச்சியில் மரணமடைந்தார்.

திரைத்துறை
உதயா, நவோதயா உள்ளிட்ட நிறுவனங்களின் மூலம் நூற்றுக்கும் அதிகமான திரைப்படங்களை வெளியிட்டுள்ளார். இந்தியாவில் வெளியான முதல் 3 டி திரைப்படமான மைடியர் குட்டிச்சாத்தான் என்ற திரைப்படத்தை தயாரித்தவர். இது 1984 இல் பிரதமரின் தங்க விருதினைப் பெற்றது. தூர்தர்ஷனில் வெளியான விவிலிய கதைத்தொடரை இயக்கியவரும் இவரே. திரைத்துறையைச் சார்ந்த அமைப்புகளில் பதவி வகித்துள்ளார்.

இயக்கியவை
1978 -  தச்சோளி அம்பு
1978 -  கடத்தநாட்டு மாக்கம்
1979 -  மாமாங்கம்
1980 -  தீக்கடல்
1980 -  மஞ்ஞில் விரிஞ்ஞ பூக்கள்
1982 -  படயோட்டம்
1984 -  மைடியர் குட்டிச்சாத்தான்
1986 -  ஒன்னு முதல் பூஜ்யம் வரெ
1989 -  சாணக்கியன்
1998 -  சோட்டா சேதன்
2003 -  மாஜிக் மாஜிக்

தயாரித்தவை
1978 -  தச்சோளி அம்பு
1978 -  கடத்தநாட்டு மாக்கம்
1979 -  மாமாங்கம்
1980 -  தீக்கடல்

விருதுகள்
ஜே.சி. டேனியல் விருது (2011)

பிற
இந்தியாவின் முதல் கேளிக்கைப் பூங்காவான ’கிஷ்கிந்தா’வைச் சென்னைக்கருகே உருவாக்கினார்.

சான்றுகள்

1924 பிறப்புகள்
2012 இறப்புகள்
மலையாளத் திரைப்பட இயக்குநர்கள்
மலையாளத் திரைப்படத் தயாரிப்பாளர்கள்
கேரள மாநில திரைப்பட விருது வென்றவர்கள்
ஆலப்புழை மாவட்ட நபர்கள்
20 ஆம் நூற்றாண்டு இந்தியத் தொழிலதிபர்கள்
குவாளா நாமு பன்னாட்டு வானூர்தி நிலையம்

Airlines and destinations

குவாளா நாமு பன்னாட்டு வானூர்தி நிலையம் (Kuala Namu International Airport,) , சுருக்கமாக KNIA அல்லது குவாளா நாமு இந்தோனேசியா வின்  சுமாத்திரா தீவில் மேடான் பெரு நகரப்பகுதியின் முதன்மையான  வானூர்தி நிலையம் ஆகும்.

மேற்கோள்கள் 

இந்தோனேசியா வானூர்தி நிலையங்கள்
தயாளு அம்மாள்

தயாளு அம்மாள் கருணாநிதியின் இரண்டாம் மனைவி. கருணாநிதியின் முதல் மனைவியான பத்மாவதி, மு. க. முத்துவை ஈன்றெடுத்த சில ஆண்டுகளில் காலமானார். பின்னர் 1949ஆம் ஆண்டில் மு. கருணாநிதி தயாளு அம்மாளை முறைப்படி இரண்டாம் திருமணம் செய்து கொண்டார்.

பிள்ளைகள் 
மு. கருணாநிதிக்கும் தயாளு அம்மாளுக்கும் பிறந்த பிள்ளைகள்:
 மு. க. அழகிரி
 மு. க. செல்வி
 மு. க. ஸ்டாலின்
 மு. க. தமிழரசு

அலைக்கற்றை ஒதுக்கீடு ஊழலில் தயாளு அம்மாள் 
ஆ. ராசா,  இந்திய நடுவண் அரசில் தொலைத் தொடர்பு அமைச்சராக இருந்த காலத்தில் அலைக்கற்றை ஒதுக்கீட்டு ஊழலில் தயாளு அம்மாளையும் சேர்த்து குற்றப் பத்திரிக்கையை, நீதிமன்றத்தில் மத்திய புலனாய்வுத் துறை தாக்கல் செய்துள்ளது.

இதனையும் காண்க 
 இரண்டாம் தலைமுறை அலைக்கற்றை முறைகேடு
 கருணாநிதி குடும்பம்
 மு. கருணாநிதி

மேற்கோள்கள்

வெளி இணைப்புகள் 
 தயாளு அம்மாள் மீது 200 கோடி ரூபாய் இலஞ்ச வழக்கில் குற்றப் பத்திரிக்கை நீதிமன்றத்தில் தாக்கல்
 2G என்றால் என்ன? CBI என்றால் என்ன? நீதிபதியிடம் அப்பாவியாய் கேள்வி கேட்ட தயாளு அம்மாள்
 தயாளு அம்மாளுக்கு என்ன ஆயிற்று?

வாழும் நபர்கள்
கருணாநிதி குடும்பம்
ராசாத்தி அம்மாள்

ராஜாத்தி அம்மாள் அல்லது தர்மாம்பாள் தமிழ்நாட்டின் பழைய தென்னாற்காடு மாவட்டத்தில் உள்ள ஸ்ரீமுஷ்ணத்தில் சிவபாக்கியம் அம்மாள் - முத்துகுமாரசாமி தம்பதியர்க்கு பிறந்த கடைசி மகள் ஆவார்.

இளமை வாழ்க்கை 
இவரின் தந்தை இறந்து விட, 1962 முதல் சென்னை, மைலாப்பூரில் தனது தாய் மற்றும் சகோதரிகளுடன் குடியேறி, நாடகங்களில் நடிப்பதை தன் தொழிலாக மேற்கொண்டார் இராஜாத்தி அம்மாள். கண்ணதாசன் தயாரித்த கறுப்புப்பணம் உள்ளிட்ட சில படங்களிலும் நடித்தார்.

1966இல் “காகிதப்பூ“ மற்றும் பல நாடகங்களில் இராஜாத்தி அம்மாளும், மு.கருணாநிதியும் ஒன்றாக இணைந்து நடித்ததின் விளைவாக இருவருக்கிடையே காதல் ஏற்பட்டது. 1966இல் செப்டம்பர் மாதம் 23ஆம் தேதி இருவரும் இரகசியத் திருமணம் செய்து கொண்டனர். இத்திருமணம் மு. கருணாநிதியின் மூன்றாம் திருமணம் ஆகும்.

மு. கருணாநிதிக்கும் - இராஜாத்தி அம்மாளுக்கும், 1968ஆம் ஆண்டு ஜனவரி மாதம் 5ஆம் நாளில் கனிமொழி பிறந்தார்.

இதனையும் காண்க
 கருணாநிதி குடும்பம்

மேற்கோள்கள்

வெளி இணைப்புகள்
 வினவு

வாழும் நபர்கள்
கருணாநிதி குடும்பம்
சுய உதவிக் குழுக்கள்

சுய உதவிக் குழுக்கள் பெண்களின் முன்னேற்றத்திற்காகவும், தனிநபர் வருமானம் பெருக்கும் நோக்கத்திலும், கிராம மட்டத்தில் 10-20 ஆண்கள் அல்லது பெண்களுடன் ஏற்படுத்தப்பட்ட குழுக்களாகும். இந்தக் குழுக்களுக்கு சுழல்நிதி கடன்,பொருளாதார கடன், வங்கிக் கடன்கள் வழங்கப்படுகிறது.இவை பொதுவாக இந்தியாவில் காணப்பட்டாலும் ஏனைய நாடுகளில் குறிப்பாக தென் ஆசியாவிலும் தென் கிழக்காசியாவிலும் காணபப்டுகிறது.

தமிழ்நாடு 
இது தமிழ்நாடு மாநில அரசு பெண்கள் மேம்பாட்டுக் கழகம் செயல்படுத்தும் திட்டம் ஆகும். பெண்களை 12 முதல் 20 நபர் வரை கொண்ட குழுவாக அரசு சார நிறுவனங்கள் மற்றும் சமூக அமைப்புகள் மூலம் அமைத்து செயல்படுத்தப்படுகிறது. இத்திட்டம் முதன் முதலில் தர்மபுரி மாவட்டத்தில் 1989 ஆம் ஆண்டு துவக்கப்பட்டது. தற்போது தமிழ்நாட்டின் அனைத்து மாவட்டத்திலும் இத்திட்டம் செயல்படுகிறது. 31 .03 .2009 புள்ளி விவரப்படி 59 இலட்சம் மகளிர் இந்தத் திட்டத்தில் இணைந்துள்ளனர். இந்தத் திட்டத்தில் இணையாமல் உள்ள மகளிர் சுய உதவிக் குழுக்களும் உண்டு.

வெளி இணைப்புகள் 
 சிறப்பாக பணியாற்றும் மகளிர் சுய உதவிக்குழுக்களுக்கு முதல்வர் பாராட்டு
 மகளிர் சுய உதவிக் குழுக்களுக்கு வட்டி தள்ளுபடி

மேற்கோள்கள் 

பெண்களுக்கான அமைப்புகள்
கலாட்

கலாட் (ஆங்கிலம்: Qalat (பஷ்தூ மொழி: قلات‎) என்பது தெற்கு ஆப்கானிஸ்தானின் சாபுல் மாகாணத்தில் அமைந்துள்ள ஒரு நகரம் ஆகும். இது இம்மாகாணத்தின் தலைநகரம் ஆகும். இதனுடன் இணைக்கப்பட்டுள்ள நெடுஞ்சாலை மேற்கே கந்தகார் நகரையும் கிழக்கே கானி நகரையும் இணைக்கிறது. 2006 ஆம் ஆண்டு இந்நகரத்தின் அருகில் விமான நிலையம் ஒன்றும் கட்டப்பட்டது. இது அமெரிக்காவின் மறுநிர்மாணத் திட்டத்தின் கீழ் இப்பகுதியை வளப்படுத்தும் நோக்கில் கட்டப்பட்டது ஆகும். இந்நகருக்கு கலாட், கலாட்-இ-கில்ஸாய், கலாட்-இ-தோகி, கலாட்-இ-நஸர் மற்றும் கலாட்-இ-கில்ஜி என்ற பெயர்களும் உண்டு.

மேற்கோள்கள்

ஆப்கானித்தான் நகரங்கள்
அல்லா ரக்கா

குரேசி அல்லா ரக்கா கான் (தோக்ரி: क़ुरैशी अल्ला रखा ख़ान) (29 ஏப்ரல் 1919 - 03 பிப்ரவரி 2000) இந்தியாவைச் சார்ந்த புகழ் பெற்ற தபேலா இசைக் கலைஞர் ஆவார். இவர் அடிக்கடி சிதார் இசைக் கலைஞர் ரவி சங்கருடன் இணைந்து இசை நிகழ்ச்சிகளைச் செய்துள்ளார்.

இளமையும், கல்வியும்
அல்லா ரக்கா ஜம்மு மாநிலத்தின் பாஹ்வால் எனும் இடத்தில் பிறந்தார். 
இவரது தாய் மொழி தோக்ரி ஆகும். 'குருதாஸ்பூர் நகரில் அவரது மாமா வீட்டில் தங்கியிருந்தபோது 12 ஆம் வயதில் தபேலா தாளங்களால் ஈர்க்கப்பட்டார். பாட்டியாலா கர்ணாவில் ஆஷிக் அலி கான்'' என்பவரிடம் ராகங்களைப் பற்றிப் படித்தார். பின்னர் தினமும் பல மணி நேரங்கள் பயிற்சியில் ஈடுபட்டார். 
இவர் முதல் நிகழ்ச்சியை லாகூர் நகரில் நடத்தினார். 
பின்னர் மும்பை அகில இந்திய வானொலியில் 1940 ஆம் ஆண்டு இசை நிகழ்ச்சி ஒன்றை நடத்தினார். 
1943 ஆம் ஆண்டில் இரண்டு இந்தித் திரைப்படங்களுக்கு இசையமைத்தார்.

விருதுகள்
1977இல் பத்மசிறீ விருது பெற்றார்.
1987இல் சங்கீத நாடக அகாதமி விருது பெற்றார்.

மேற்சான்றுகள்

வெளியிணைப்புகள்
அல்லா ரக்கா இசைப் பட்டியல்

1919 பிறப்புகள்
2000 இறப்புகள்
தபேலா இசைக் கலைஞர்கள்
சங்கீத நாடக அகாதமி விருது பெற்றவர்கள்
இந்திய முஸ்லிம்கள்
பத்மசிறீ விருது பெற்ற கலைத் துறையினர்
தூம் 3

தூம் 3 ஆச்சார்யா மற்றும் ஆதித்யா சோப்ரா தயாரித்த இந்தி ஆக்சன் திரில்லர் திரைப்படம். விஜய் கிருஷ்ணா இந்தத் திரைப்படத்தை எழுதி இயக்கினார். இந்தத் திரைப்படம் தூம் 1 மற்றும் தூம் 2 தொடரின் மூன்றாவது பாகம் ஆகும். இந்தத் திரைப்படத்தில் முன்னணி கதாபாத்திரத்தில் ஆமிர் கான், அபிஷேக் பச்சன், உதய் சோப்ரா, கத்ரீனா கைஃப் நடித்திருந்தனர்.

தூம் 3 வழக்கமான 2D மற்றும் ஐமேக்ஸ் வடிவங்களில் டிசம்பர் 20, 2013 அன்று வெளியிடப்பட்டது. இது ஐமேக்ஸ் வடிவில் வெளியிட்ட முதல் பாலிவுட் படம். இந்த திரைப்படம் தமிழிலும், தெலுங்கிலும் மொழிமாற்றம் செய்யப்பட்டது.

நடிகர்கள்
 ஆமிர் கான்
 அபிஷேக் பச்சன் 
 உதய் சோப்ரா 
 கத்ரீனா கைஃப்

வெளி இணைப்புகள்
 

இந்தியில் இருந்து தமிழுக்கு மொழிமாற்றம் செய்யப்பட்ட திரைப்படங்கள்
2013 இந்தித் திரைப்படங்கள்
சுவிட்சர்லாந்தில் படமாக்கப்பட்ட திரைப்படங்கள்
இந்திய இந்தித் திரைப்படங்கள்
பனிவிழும் மலர்வனம் (திரைப்படம்)

பனி விழும் மலர் வனம், 2014ம் ஆண்டு வெளியான தமிழ் திரைப்படமாகும். இந்த திரைப்படத்தை ஜேம்ஸ் டேவிட் இயக்க, அபிலாஷ், சான்யதாரா மற்றும் வர்ஷா அஸ்வதி நடித்துள்ளார்கள். இந்த திரைப்படத்தை பாலாஜி ஸ்டுடியோஸ் நிறுவனம் விநியோகம் செய்கின்றது. இந்த திரைப்படம் பெப்ருவரி 21ம் திகதி வெளியானது.

கதைச்சுருக்கம்
அபிலாசும் (உதய்) சானியாதாராவும் (காயத்திரி) முகநூல் மூலம் காதல் செய்கிறார்கள். இருவரும் ஒருநாள் நேரில் சந்தித்து தங்களுடைய காதலை ஒருவருக்கொருவர் பகிர்ந்து கொள்கின்றனர். இவர்களுடைய காதலுக்கு இருவரின் பெற்றோர்களும் எதிர்ப்பு தெரிவிக்கின்றனர்.

அதனால், ஊரைவிட்டு செல்ல முடிவெடுத்து அதன்படி வீட்டை விட்டு வெளியேறுகின்றனர். எங்கு செல்வதென்று தெரியாமல், முதலில் வரும் பேருந்தில் ஏறி  தேனிக்கு செல்கிறார்கள். தேனி வந்து சேர்ந்தவர்கள் அடர்ந்த காட்டுக்குள் நுழைந்து செல்லும் போது மர்ம கும்பல் ஒன்று இவர்களை தாக்குகிறது.

அப்போது அங்கு வரும் ஒரு பெண் (வர்சா அசுவதி), அந்த கும்பலிடமிருந்து இவர்களைக் காப்பாற்றி தன்னுடைய வீட்டுக்கு அழைத்துச் செல்கிறாள். மர்ம கும்பலுடனான மோதலில் தன் மகனின் மருத்துவ செலவுக்காக சேர்த்து வைத்திருந்த பணத்தை அப்பெண் (வர்சா அசுவதி) பறிகொடுக்கிறார். தங்களைக் காப்பாற்றிய அப்பெண்னுக்கு உதவ அபிலாசும் சானியாதாராவும் தாங்கள் கொண்டுவந்த பொருட்களையெல்லாம் விற்று அவருக்குப் பணத்தை கொடுக்கின்றனர். பணத்தை எடுத்துக்கொண்டு காட்டு வழியாக அனைவரும் பயணிக்கும் பொழுது ஒரு புலியின் கண்ணில் இவர்கள் அனைவரும் பட்டுவிடுகிறார்கள்.

புலி அவர்களைத் துரத்த அனைவரும் ஓடிச்சென்று ஒரு மரத்தின் மேலே உட்கார்ந்து விடுகிறார்கள். புலி அவர்களை விட்டு செல்லாமல் அங்கேயே சுற்றிச் சுற்றி வருகிறது. மறுபுறம், அப்பெண்னின் மகன் நோயின் தாக்கத்தால் ரொம்பவும் சிரமப்படுகிறான். இறுதியில் புலியை விரட்டி அந்த சிறுவனைச் காப்பாற்றினார்களா  அல்லது புலிக்கு இரையானார்களா என்பதை இயக்குநர் திகிலோடு சொல்லியிருக்கிறார்.

மேற்கோள்கள் 

2014 தமிழ்த் திரைப்படங்கள்
இந்தியத் தமிழ்த் திரைப்படங்கள்
வருண் தவான்

வருண் தவான் இந்தியத் திரைப்பட நடிகர் ஆவார். கரண் ஜோஹர் இயக்கிய ஸ்டூடண்ட் ஆஃப் த இயர் என்ற திரைப்படத்தில் அறிமுகம் ஆனார். இவர் தற்பொழுது மெயின் தேரா ஹீரோ மற்றும் ஹம்ப்டி சர்மா கி துல்ஹனியா, போன்ற திரைப்படங்களில் நடித்துள்ளார்.

ஆரம்பகால வாழ்க்கை
வருண் தவான் 24ம்  திகதி ஏப்ரல் மாதம் 1987ம் ஆண்டு பிறந்தார். இவரின் தந்தை டேவிட் தவான் ஒரு திரைப்பட இயக்குநர் ஆவார். இவரின் தாயின் பெயர் கருணா தவான் மற்றும் இவரின் அண்ணன் ரோஹித் தவான் ஒரு திரைப்பட இயக்குநர் ஆவார். இவர் நாட்டிங்காம் ட்ரெண்ட் பல்கலைக்கழகத்தில், இங்கிலாந்துல் வர்த்தக முகாமைத்துவம் பற்றி படித்துள்ளார்.

சினிமா வாழ்க்கை

2012ம் ஆண்டு கரண் ஜோஹர் இயக்கிய ஸ்டூடண்ட் ஆஃப் த இயர் என்ற திரைப்படத்தில் அறிமுகம் ஆனார். இந்த திரைப்படத்தில் இவருடன் இரண்டு கதாநாயகர்களில் ஒருவராக சித்தார்த் மல்ஹோத்ரா நடித்துள்ளார். இவர்களுக்கு ஜோடியாக நடிகை அலீயா பட் நடித்துள்ளார்.

இவர் நடித்துள்ள மெயின் தேரா ஹீரோ என்ற திரைப்படம் 2011ம் ஆண்டு வெளியான கன்டிறீகா என்ற தெலுங்கு திரைப்படத்தின் மறுதயாரிப்பாகும். இந்த திரைப்படத்தில் இவருக்கு ஜோடியாக இலியானா மற்றும் நர்கிஸ் பக்ரி நடித்துள்ளார்கள். இந்த திரைப்படத்தை ஏக்தா கபூர் தயாரித்து, பாலாஜி மோடியன் பிக்சர்ஸ் நிறுவனம் ஏப்ரல் 4ம் திகதி வெளியிடுகின்றது.

இவர் தற்பொழுது ஹம்ப்டி சர்மா கி துல்ஹனியா என்ற திரைப்படத்தில் நடித்துகொண்டு இருகின்றார். இவருக்கு ஜோடியாக மறுபடியும் நடிகை அலீயா பட் நடிக்கின்றார்.

திரைப்படம்

விருதுகள் மற்றும் பரிந்துரைகள்

குறிப்புகள்

வெளி இணைப்புகள் 
 
 

இந்தித் திரைப்பட நடிகர்கள்
வாழும் நபர்கள்
1987 பிறப்புகள்
இந்தியத் திரைப்பட நடிகர்கள்
ஆர். எம். லோதா

ஆர். எம். லோதா (ராஜேந்திர மல் லோதா), இந்தியத் தலைமை நீதிபதி ஆவார். இவர் 41-ஆவது தலைமை நீதிபதி ஆவார்.

இதனையும் காண்க 
 இந்தியத் தலைமை நீதிபதிகளின் பட்டியல்

மேற்கோள்கள்

வெளியிணைப்புகள்
 Profile page for Justice RM Lodha from Mumbai High Court 

வாழும் நபர்கள்
1949 பிறப்புகள்
இந்தியத் தலைமை நீதிபதிகள்
மும்பாய் உயர் நீதிமன்ற நீதிபதிகள்
20 ஆம் நூற்றாண்டு இந்திய வழக்கறிஞர்கள்
21-ஆம் நூற்றாண்டு இந்திய நீதிபதிகள்
துளு நாடு

துளு நாடு (ஆங்கிலம் : Tulu Nadu) கர்நாடகா மாநிலத்தின் கடற்கரை மாவட்டங்களான உடுப்பி மாவட்டம் மற்றும் தெற்கு கன்னடம் மாவட்டங்களை உள்ளடக்கியது. முன்னர் இது சேரநாட்டின் வடமேற்கில் அமைந்திருந்ததாகவும், கோசர் என்னும் அரசர்கள் இந்நாட்டை ஆண்டதாகவும் மாமூலனார் அகப்பாடல் கூறுகிறது.அகம் 15 இந்த கோசரே குடகக்கொங்கர், கொங்கிளங்கோசர் சிலம்பு 30 : 159 என்றும் அழைக்கப்படுவதால் இந்நாடு குடகுநாட்டையும் கொங்கு நாட்டையும் அண்டியிருந்ததாக தெரிகிறது.

துளுநாட்டில் கோசர் குடிமக்கள் வாழ்ந்தனர். அவர்கள் அந்நாட்டு வழியாகச் செல்பவர்களைப் பேணி விருந்தளித்துப் பாதுகாப்பர். துளுநாட்டில் மயில்கள் மிகுதி. 

இந்தச் செம்மற் கோசர் அக்காலத்தில் தமிழும் பேசத் தெரிந்த நான்மொழிக் கோசர். 

இது சங்ககால நிலைமை. கி.பி. 13ஆம் நூற்றாண்டில் தோன்றிய நன்னூலுக்கு 16ஆம் நூற்றாண்டில் உரை எழுதிய மயிலைநாதர் தமிழ் பேசப்படாத நிலங்கள் 17 என நன்னூல் நூற்பாவின் வழி சுட்டி அவை இவை எனப் பெயர் சொல்லிக் காட்டும்போது இந்தத் துளு நாட்டையும் குறிப்பிடுகிறார்.

அடிக்குறிப்பு

துளு
சங்ககால அகநாடுகள்
கர்நாடகம்
சாகீர் உசைன் (இசைக் கலைஞர்)

சாகீர் உசைன் (Zakir Hussain, இந்தி: ज़ाकिर हुसैन, 9 மார்ச்சு 1951 – 15 திசம்பர் 2024) இந்தியாவைச் சேர்ந்த தபேலா இசைக் கலைஞர் ஆவார். இவர் தபேலா இசைக் கலைஞர் அல்லா ரக்காவின் மகன். இவர் இசையமைப்பாளராகவும் நடிகராகவும் அறியப்படுகிறார். மும்பையில் பிறந்தார். தனது ஏழாவது வயதில் தபேலா வாசிக்கத் தொடங்கினார். 1970 ஆம் ஆண்டு இசை நிகழ்ச்சி நடத்துவதற்காக அமெரிக்கா சென்றார். ஆண்டிற்கு 150 இசை நிகழ்ச்சிகளுக்கு மேல் நடத்தியுள்ளார்.

விருதுகள்
 பத்ம பூஷண் விருது, 1988
 சங்கீத நாடக அகாதமி விருது, 1990
 பாரம்பரிய இசை மற்றும் இசையமைப்பாளருக்கு அமெரிக்காவால் வழங்கப்படும் நேசனல் எண்டோவ்மண்ட் ஃபார் த ஆர்ட்சு நேசனல் கெரிட்டேஜ் பெல்லோசிப் (National Endowment for the Arts's National Heritage Fellowship), 1999

நோய்மையும் மறைவும்
சாகிர் இதயக் கோளாறுகள் காரணமாகத் தீவிர சிகிச்சைப் பிரிவில் அனுமதிக்கப்பட்டிருந்தார். அவரது நெருங்கிய நண்பரும், புல்லாங்குழல் கலைஞருமான ராகேஷ் சௌராசியா இந்தச் செய்தியை உறுதிப்படுத்தினார். மேலும், சாகிரே தனது சமூக ஊடகப் பக்கத்தில் இத்தகவலைக் கூறி இருந்தார். இதய நோய்களுடன் போராடி வந்த சாகிர், இறுதியாக 2024 டிசம்பர் 15 அன்று அமெரிக்காவில் காலமானார்.

மேற்கோள்கள்

வெளி இணைப்புகள்

 His website
 
 His Youtube Handle

1951 பிறப்புகள்
2024 இறப்புகள்
இந்திய முஸ்லிம்கள்
கிராமி விருது வென்றவர்கள்
தபேலா இசைக் கலைஞர்கள்
இந்தியத் திரைப்பட நடிகர்கள்
இந்தியத் திரைப்பட இசையமைப்பாளர்கள்
பத்மசிறீ விருது பெற்ற கலைத் துறையினர்
பத்ம பூசண் விருது பெற்றவர்கள்
சங்கீத நாடக அகாதமி விருது பெற்றவர்கள்
பத்ம விபூசண் விருது பெற்றவர்கள்
ஏமி ஆடம்சு

ஏமி லூ ஆடம்சு () (பிறப்பு: ஆகத்து 20, 1974) என்பவர் அமெரிக்க நாட்டு நடிகை ஆவார். இவர் தனது நகைச்சுவை மற்றும் பல வித்தியாசமான கதாபாத்திரங்களுக்கு பெயர் பெற்றவர், அத்துடன் உலகின் அதிக சம்பளம் வாங்கும் நடிகைகளின் வருடாந்திர தரவரிசையில் மூன்று முறை இடம்பெற்றுள்ளார். மற்றும் ஆறு அகாதமி விருதுகள் மற்றும் ஏழு பிரித்தானிய அகாடமி திரைப்பட விருதுகளுக்கான பரிந்துரைகளுடன் கூடுதலாக இரண்டு கோல்டன் குளோப் விருதுகள் உட்பட பல்வேறு பாராட்டுகளைப் பெற்றுள்ளார்.

இவர் அமெரிக்கன் ஹஸ்ல் (2013), அரைவல் (2016) போன்ற பல திரைப்படங்களிலும் அத்துடன் 2013 ஆம் ஆண்டு முதல் டிசி நீட்டிக்கப்பட்ட பிரபஞ்சத்தில் அமைக்கப்பட்ட மீநாயகன் படங்களில் லோயிஸ் லேன் என்ற கதாபாத்திரத்தை  சித்தரித்து வெளியான மேன் ஆஃப் ஸ்டீல் (2013), பேட்மேன் வி சூப்பர்மேன்: டவுன் ஆஃப் ஜஸ்டிஸ் (2016), ஜஸ்டிஸ் லீக் (2017) மற்றும் சாக் சினைடரின் ஜஸ்டிஸ் லீக் (2021) போன்ற படங்களில் நடித்துள்ளார்.

2014 ஆம் ஆண்டில் டைம் இதழில் உலகின் மிகவும் செல்வாக்கு மிக்க 100 நபர்களில் ஒருவராக இவர் பெயரிடப்பட்டார், மேலும் போர்ப்ஸ் பிரபலங்கள் 100 பட்டியலிலும் இடம்பெற்றார்.

ஆரம்பகால வாழ்க்கை
ஆமி லூ ஆடம்சு  ஆகஸ்ட் 20, 1974 இல் விசென்சாவில் அமெரிக்க பெற்றோர்களான கேத்ரின் மற்றும் ரிச்சர்ட் ஆடம்ஸின் மகளாகப் பிறந்தார். இவருக்கு நான்கு சகோதரர்கள் மற்றும் இரண்டு சகோதரிகள் உள்ளனர்.

மேற்கோள்கள்

வெளி இணைப்புகள்  
 

1974 பிறப்புகள்
வாழும் நபர்கள்
அமெரிக்கத் திரைப்பட நடிகைகள்
அமெரிக்கப் பாடகிகள்
அமெரிக்க நாடக நடிகைகள்
அமெரிக்க குரல் நடிகைகள்
அமெரிக்க தொலைக்காட்சி நடிகைகள்
21 ஆம் நூற்றாண்டு ஐக்கிய அமெரிக்க நடிகைகள்
மீநாயகன் திரைப்பட நடிகர்கள்
அஜீஸ் (பாடகர்)

அஜீஷ் (அஜீஷ் அசோக்) தமிழ் திரை உலகில் ஓர் இசை அமைப்பாளராகவும் பாடகராகவும் திகழ்ந்து வருகிறார். இவர் தமிழ்நாட்டின் சென்னையைச் சேர்ந்தவர்.

வாழ்க்கைக் குறிப்பு
அஜீஷ்சிறு வயதிலிருந்தே வாய்ப்பாட்டு கற்றுக்கொண்டு பல மேடை கச்சேரிகளில் பாடி அனுபவம் பெற்றவர். இவர் கிருஷ்ணசுவாமி மெட்ரிகுலேஷன் பள்ளியில் கல்வி கற்று இலயோலா கல்லூரியில் விசுவல் கம்யூனிகேஷன் படித்து வந்த போது விஜய் தொலைக்காட்சியின் சூப்பர் சிங்கர் நிகழ்ச்சியில் பங்கேற்று வெற்றி பெற்றார். அதன் மூலமாக 2010-இல் யுவன் சங்கர் ராஜா இசையில் "இதுவரை" என்ற பாடலை பாடும் வாய்ப்பு கிடைத்தது. அதன் பிறகு பல திரைப்படங்களில் பாட ஆரம்பித்தார். இடையில் இவர் தனித்துவத்தை காட்ட 2013-இல் ஒரு இசைத் தொகுப்பு ஒன்றை வெளியிட்டார். இது இவ்ருக்கு பெரிய ஊக்குவிப்பை தருவதாக அமைந்தது . பின்னர் 2017-இல் "பாம்புச்சட்டை" என்ற திரைப்படம் மூலம் ஒரு இசை அமைப்பாளராக அறிமுகம் ஆனார். 2022-இல் வெளிவந்த "விலங்கு" என்னும் வலைத் தொடரில் இவர் பின்னணி இசை மிகப்பெரிய அளவில் பேசப்பட்டது.

திரைப்பட பட்டியல்

மேற்கோள்கள்

விஜய் தொலைக்காட்சி சூப்பர் சிங்கர் நிகழ்ச்சிப் பாடகர்கள்
சென்னைப் பாடகர்கள்
இந்தியத் திரைப்படப் பாடகர்கள்
வாழும் நபர்கள்
லியம் கர்ரிகன்

லியம் கர்ரிகன் (பிறப்பு: அக்டோபர் 17 1981) ஒரு தொலைக்காட்சி நடிகர். இவர் 2014ஆம் ஆண்டு த லெஜண்டு ஒப் ஹெர்குலிஸ் என்ற திரைப்படத்திலும் நடித்துள்ளார்.

திரைப்படங்கள்
 2014: த லெஜண்டு ஒப் ஹெர்குலிஸ்

வெளி இணைப்புகள்  
 

வாழும் நபர்கள்
1981 பிறப்புகள்